ddrg/super_eurlex huggingface dataset:
Tavoitteen 3 (Edistetään innovatiivisia, tehokkaita ja kestäviä terveydenhuoltojärjestelmiä) puitteissa käynnistettiin useita toimia innovatiivisten, tehokkaiden ja kestävien terveydenhuoltojärjestelmien tukemiseksi. Lisäksi rahoitettiin useita toimia sellaisten kampanjoiden toteuttamiseksi, joilla tuetaan lääkinnällisiä laitteita ((EU) 2017/745) ja in vitro ‑diagnostiikkaan tarkoitettuja lääkinnällisiä laitteita ((EU) 2017/746) koskevien uusien asetusten täytäntöönpanoa. Kampanjat on suunnattu markkinatoimijoille, terveydenhuollon ammattilaisille, terveydenhuollon laitoksille ja potilaina oleville kansalaisille. Kampanjoiden yleisenä tarkoituksena on tiedottaa sidosryhmille lääkinnällisiä laitteita ja in vitro ‑diagnostiikkaan tarkoitettuja lääkinnällisiä laitteita koskevista asetuksista ja niiden vaatimuksista ennen kuin ensiksi mainittua asetusta aletaan soveltaa toukokuussa 2021 ja jälkimmäistä toukokuussa 2022. Näin pyritään välttämään häiriöt laitteiden markkinoilla.

Chafea myös osallistui muihin merkittäviin kansanterveyttä koskeviin eurooppalaisiin konferensseihin, joiden kohderyhminä olivat tutkijat ja terveydenhuollon ammattilaiset. Näitä olivat

·19th International Conference on Integrated Care, 1.–3. huhtikuuta 2019, San Sebastian, Espanja

·22nd European Health Forum Gastein, 2.–4. lokakuuta 2019, Itävalta (Chafealla oma esittelypiste)

·Euroopan 12. kansanterveyskonferenssi, 20.–23. marraskuuta 2019, ”Building bridges for solidarity and public health”, Marseille, Ranska (lounassymposium aiheesta ”How can we join forces to engage in multiple stakeholder actions to reach optimal influenza vaccination coverage rates in Europe?”).

Muita verkkoviestintä- ja -tiedotustoimia olivat yli 120 linkitetyn uutisen julkaiseminen Chafean verkkosivustolla ja osittain sosiaalisen median kautta, rahoitusmahdollisuuksia koskevat verkkoseminaarit, tiedotusohjeiden laatiminen tuensaajille ja tietokannan lataustoimintojen päivittäminen.

Verkkojulkaisujen (ja tarvepainatettavien julkaisujen) tuottamista ja markkinointia Chafea harjoitti laatimalla ”Terveyttä EU:ssa” ‑kirjasen, jossa esitellään ohjelman menestystarinoita, sekä kaksi tietosivua, joiden aiheena ovat sähköiset terveyspalvelut ja vanhuusiän hauraus. Ne ovat saatavilla 24:llä EU-kielellä.
Asetuksen (EU) 2019/125 mukaiset luvat Asetuksen 11 artiklan 1 kohdassa ja 16 artiklan 1 kohdassa edellytetään lupaa liitteissä III ja IV lueteltujen tavaroiden vientiin. Liitteessä III luetellaan tiettyjä tavaroita, joita voitaisiin käyttää kidutukseen ja muuhun julmaan, epäinhimilliseen tai halventavaan kohteluun tai rankaisemiseen. Liitteessä III luetellut tavarat jaotellaan seuraavasti: henkilöihin kohdistuvaan voimankäyttöön suunnitellut tavarat; mellakantorjuntaan tai itsesuojeluun suunnitellut aseet ja välineet; mellakantorjuntaan tai itsesuojeluun tarkoitetut, lamaannuttavia tai ärsyttäviä kemiallisia aineita levittävät aseet ja välineet sekä tietyt niihin liittyvät aineet. Liitteessä IV luetellaan tietyt kemikaalit, joita voidaan käyttää henkilöiden teloittamiseen ruiskuttamalla tappava annos. Lupa on saatava asianomaisen jäsenvaltion toimivaltaisilta viranomaisilta, jotka luetellaan asetuksen liitteessä I, lukuun ottamatta tilanteita, joissa liitteen V mukaista unionin yleistä vientilupaa käytetään liitteessä IV lueteltujen tavaroiden vientiin. Vientiä unionin yleisessä vientiluvassa lueteltuihin määräpaikkoihin voidaan yleensä harjoittaa hankkimatta jäsenvaltion myöntämää yksittäistä tai koontilupaa. Tähän saakka on toimittu siten, että EU:n ulkopuolinen maa on sisällytetty liitteeseen V, jos se on ratifioinut asiaa koskevan kansainvälisen sopimuksen, jossa sitoudutaan poistamaan kuolemanrangaistus kaikkien rikosten osalta. Jos maa ei ole Euroopan neuvoston jäsen, kyseisen maan on täytynyt ratifioida kansalaisoikeuksia ja poliittisia oikeuksia koskevan kansainvälisen yleissopimuksen (KP-sopimus) toinen valinnainen pöytäkirja ilman varaumia. Jos on kuitenkin perusteltua syytä epäillä viejän kykyä noudattaa luvan ehtoja tai vientivalvontalainsäädäntöä, toimivaltainen viranomainen voi kieltää viejää käyttämästä unionin yleistä vientilupaa. Asetuksen (EU) 2019/125 20 artiklan 2 kohdan mukaan jäsenvaltion myöntämä vientilupa voi olla yksittäinen lupa (lupa yhdelle EU:n ulkopuolisessa maassa olevalle loppukäyttäjälle tai vastaanottajalle suunnattua vientiä varten) tai koontilupa (lupa yhdelle tai useammalle määritetylle loppukäyttäjälle tai jakelijalle yhdessä tai useammassa määritetyssä EU:n ulkopuolisessa maassa suunnattua vientiä varten). Asetuksen 3, 4 ja 5 artiklassa kielletään liitteessä II lueteltujen tavaroiden vienti, tuonti ja kauttakuljetus. Toimivaltaiset viranomaiset voivat myöntää poikkeuksen kieltoon ainoastaan, jos voidaan osoittaa, että näitä tavaroita käytetään yksinomaan niiden asettamiseen julkisesti esille museossa (joko EU:n ulkopuolisessa maassa tai, 4 artiklan mukaisesti, jäsenvaltiossa) niiden historiallisen merkityksen vuoksi.
Euroopan komissio ottaa huomioon

–Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

–unionin yleiseen talousarvioon sovellettavista varainhoitosäännöistä [...] 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 18 artiklan ja 44 artiklan 1 kohdan a alakohdan,

–Euroopan unionin yleisen talousarvion varainhoitovuodeksi 2021, sellaisena kuin se hyväksyttiin 18 päivänä joulukuuta 2020,

–tammikuun 22 päivänä 2021 hyväksytyn lisätalousarvioesityksen nro 1/2021,

–maaliskuun 24 päivänä 2021 hyväksytyn lisätalousarvioesityksen nro 2/2021,

ja esittää Euroopan parlamentille ja neuvostolle lisätalousarvioesityksen nro 3 vuoden 2021 talousarvioon.

MUUTOKSET PÄÄLUOKITTAISEEN TULO- JA MENOTAULUKKOON

Muutokset yleiseen tulotaulukkoon ja pääluokkaan III ovat saatavilla EUR-Lexissä ( https://eur-lex.europa.eu/budget/www/index-fi.htm ).

PERUSTELUT

Lisätalousarvioesityksen (LTE) nro 3/2021 tarkoituksena on ottaa vuoden 2021 talousarvioon ylijäämä, joka on peräisin varainhoitovuoden 2020 talousarvion toteuttamisesta. Kuten unionin yleiseen talousarvioon sovellettavan varainhoitoasetuksen , jäljempänä ’varainhoitoasetus’, 18 artiklan 3 kohdassa säädetään, tämä lisätalousarvioesitys koskee pelkästään ylijäämää, ja se on laadittava 15 päivän kuluessa alustavan tilinpäätöksen esittämisestä. Alustava tilinpäätös esitettiin maaliskuun 2021 lopussa.

1.Varainhoitovuoden 2020 talousarvion toteutuksen ylijäämä on 1 768 617 610 euroa, joka otetaan tuloina vuoden 2021 talousarvioon.

(euroa)

Vuoden 2020 toteutuma Ylimääräiset tulot 1 647 317 114 Ylimääräiset menot 121 300 497 Ylijäämä yhteensä 1 768 617 610

2.Ylijäämän ottaminen talousarvioon pienentää vastaavasti jäsenvaltioiden yhteistä osuutta vuoden 2021 talousarvion rahoittamisesta. Jäsenvaltioiden rahoitusosuuksien kehitykseen vaikuttavat myös päivitetyt omia varoja koskevat ennusteet, jotka ovat saatavilla sen jälkeen, kun omia varoja käsittelevä neuvoa-antava komitea on pitänyt kokouksensa myöhemmin vuonna 2021. Ne on tarkoitus sisällyttää seuraavaan lisätalousarvioesitykseen varainhoitoasetuksen 44 artiklan 1 kohdan b alakohdan mukaisesti.

3.Seuraavassa taulukossa esitetään eriteltynä vuoden 2020 toteutuma tulojen osalta:

(euroa)
EUROOPAN KOMISSIO

Bryssel 4.6.2020

COM(2020) 549 final/2

CORRIGENDUM

This document corrects document COM(2020) 549 final of 20.5.2020.

Concerns all linguistic versions except English, French, German and Latvian.

Modification of the document’s marking on the cover page.

The text shall read as follows:

KOMISSION KERTOMUS

Latvia



Euroopan unionin toiminnasta tehdyn sopimuksen 126 artiklan 3 kohdan nojalla laadittu kertomus
Alueellisista SWITCH to green -ohjelmista on rahoitettu vuodesta 2008 alkaen yli 150:tä ympäristöystävällisiä yrityksiä koskevaa hanketta Aasiassa, Afrikassa ja Välimeren alueella. Rahoituksen määrä on yli 250 miljoonaa euroa, ja hankkeilla autetaan parantamaan käytäntöjä noin 90 000 mikro- ja pk-yrityksessä ja säilyttämään 350 000 työpaikkaa.
Charter of European Rural Communities (Eurokuntaverkosto) Vuodesta 1989 lähtien Eurokuntaverkosto on tuonut yhteen 28 maaseutuyhteisöä kaikista EU:n 28 jäsenvaltiosta. Tämä laaja verkosto on päättänyt keskittyä ”elämänlaatuun Euroopan yhteisöissä” ja tarkastelemaan siihen kuuluvia eri osa-alueita, kuten koulutusta, työllisyyttä, vammaisten integroitumista, osallistumista paikallisdemokratiaan ja nuorten osallistamista yhteisön elämään. Verkoston motto on ”ihmiset kohtaavat ihmisiä”, mikä näkyy tavassa, jolla verkoston jäsenten välisiä tapaamisia järjestetään. Verkosto kokoontuu yhteen vuosittain ja järjestää samalla tietyille kohderyhmille erityisaiheisiin liittyviä tapaamisia. Yksi hankkeen tuloksista on yhteenveto siitä, miten paikallisdemokratiaan osallistuminen järjestetään eri Euroopan maissa.
[pic] | EUROOPAN YHTEISÖJEN KOMISSIO | Bryssel 18.2.2008 KOM(2008) 96 lopullinen KOMISSION KERTOMUS NEUVOSTOLLE Kiinan kansantasavallasta ja Taiwanista peräisin olevan polyvinyylialkoholin tuontia koskeva polkumyynnin vastainen menettely KOMISSION KERTOMUS NEUVOSTOLLE Kiinan kansantasavallasta ja Taiwanista peräisin olevan polyvinyylialkoholin tuontia koskeva polkumyynnin vastainen menettely Tämä kertomus annetaan polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96 (EYVL L 56, 6.3.1996, s. 1, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, EUVL L 340, 23.12.2005, s. 17) 9 artiklan 2 kohdan nojalla. Asetuksen 9 artiklassa säädetään seuraavaa: ”Menettelyn päättäminen ilman toimenpiteitä; lopullisten tullien käyttöön ottaminen 1. Jos valitus peruutetaan, menettely on päätettävä, paitsi jos päättäminen ei ole yhteisön edun mukaista. 2. Jos suojatoimia ei konsultaatioiden jälkeen pidetä tarpeellisina ja jos neuvoa-antavassa komiteassa ei esitetä vastalausetta, tutkimus tai menettely päätetään. Muussa tapauksessa komissio antaa viipymättä neuvostolle kertomuksen konsultaatioiden tuloksesta ja ehdotuksen tutkimuksen päättämisestä . Menettely katsotaan päättyneeksi, jos neuvosto ei yhden kuukauden määräajassa ole määräenemmistöllä toisin päättänyt.” (korostus lisätty) Menettelyn päättämistä koskevaan ehdotukseen liittyvien kuulemisten jälkeen neuvoa-antavassa komiteassa esitettiin vastalauseita. Menettelyn päättämistä koskeva ehdotus ja yksityiskohtaiset tiedot kuulemisista ovat liitteenä. Liitteet : 3. Tiivistelmä neuvoa antavan komitean kokouksessa ja sen jälkeen esitetyistä kannanotoista (englanniksi). 4. Luonnos komission päätökseksi, jossa esitetään perustelut kyseessä olevan menettelyn päättämiselle.
Komission tiedonanto neuvostolle, Euroopan parlamentille sekä talous- ja sosiaalikomitealle /* KOM/2002/0297 lopull. */





KOMISSION TIEDONANTO NEUVOSTOLLE, EUROOPAN PARLAMENTILLE SEKÄ TALOUS- JA SOSIAALIKOMITEALLE Komissio hyväksyi 3. toukokuuta 2002 ehdotuksen neuvoston asetukseksi tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja lapsen huoltoa koskevissa asioissa (KOM(2002) 222). Ehdotukseen on sisällytetty komission 6. syyskuuta 2001 esittämä ehdotus neuvoston asetukseksi tuomioistuimen toimivallasta sekä tuomioiden tunnustamisesta ja täytäntöönpanosta lapsen huoltoa koskevissa asioissa (KOM(2001) 505 lopullinen) [1]. Tästä syystä komissio on päättänyt virallisesti peruuttaa 6. syyskuuta 2001 esittämänsä ehdotuksen. [1] EYVL C 332, 27.11.2001, s. 269. komission puolesta António Vitorino
PERUSTELUT

1.EHDOTUKSEN TAUSTA

•Ehdotuksen perustelut ja tavoitteet

Tätä taustaa vasten tämän ehdotuksen tarkoituksena on vahvistaa erityiset merkintäsäännöt lemmikkieläinten ruoalle. Näiden sääntöjen ansiosta lemmikkieläinten, erityisesti kissojen ja koirien, ruoassa voidaan käyttää Euroopan unionin luonnonmukaisen tuotannon tunnusta. Lisäksi Euroopan unionin luonnonmukaisesta tunnuksesta tulee pakollinen valmiiksi pakatulle lemmikkieläinten ruoalle, joka on merkitty luonnonmukaiseksi.

Toisaalta ammattimaisille toimijoille ilmoitetaan luonnonmukaisten, siirtymävaiheen ja muiden kuin luonnonmukaisten yhdisteiden koostumuksesta ja osuudesta rehussa asetuksen (EU) 2018/848 liitteessä III olevan 2.1.2 kohdan mukaisesti. Toisaalta, kun rehu myydään suoraan vähittäismyyntitasolla loppukuluttajille, ei ole nykyisin sääntöjä, jotka koskisivat tietojen antamista rehussa olevista luonnonmukaisista yhdisteistä, jos kaikki maatalousperäiset ainesosat eivät ole luonnonmukaisia. Lisäksi elintarvikkeiden ja lemmikkieläinten ruoan merkinnät on tarkoitettu samoille asiakkaille: lemmikkieläinten ruokaa ja elintarvikkeita (myös valmiiksi pakattuja elintarvikkeita) myydään vähittäiskaupassa loppukuluttajille.

Luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annettua Euroopan parlamentin ja neuvoston asetusta (EU) 2018/848 ryhdyttiin soveltamaan 1. tammikuuta 2022. Tämä toi muutoksen lemmikkieläinten ruoan osalta. Ennen 1. päivää tammikuuta 2022 lemmikkieläinten, erityisesti kissojen ja koirien, ruoka voitiin merkitä luonnonmukaiseksi, vaikka kaikki maatalousperäiset ainesosat eivät olleet luonnonmukaisia, sillä jäsenvaltiot pystyivät vahvistamaan kansallisia sääntöjä tai, jos niitä ei ollut, hyväksymään tai tunnustamaan yksityisiä standardeja. Tammikuun 1. päivästä 2022 alkaen lemmikkieläinten ruokaa ei kuitenkaan ole enää voitu merkitä luonnonmukaiseksi, sillä asetuksessa (EU) 2018/848, joka kattaa tuotantoeläinten rehun merkinnät, ei säädetä lemmikkieläinten ruoan merkintöjä koskevista erityissäännöistä. Tuotantoeläinten rehua on esimerkiksi heinä ja säilörehu.

•Yhdenmukaisuus muiden alaa koskevien politiikkojen säännösten kanssa

Ehdotus on johdonmukainen asetuksen (EU) 2018/848 kanssa. Ehdotetut luonnonmukaisen lemmikkieläinten ruoan merkintäsäännöt vastaavat elintarvikkeisiin sovellettavia merkintäsääntöjä, mukaan lukien vaatimus, jonka mukaan valmiiksi pakattujen elintarvikkeiden pakkauksissa on käytettävä Euroopan unionin luonnonmukaisen tuotannon tunnusta. Kyseisten tuotteiden merkinnät on nimittäin tarkoitettu samoille asiakkaille: lemmikkieläinten ruokaa ja elintarvikkeita (myös valmiiksi pakattuja elintarvikkeita) myydään vähittäiskaupassa loppukuluttajille.
Luettelonumero 11: United States of America Environmental Protection Agency and the Department of Transportation programmes for Light-duty vehicle greenhouse gas emission standards and Corporate Average Fuel Economy Standards (USA:n ympäristönsuojeluvirasto ja liikenneministeriö – kevyiden hyötyajoneuvojen kasvihuonekaasupäästönormeja ja keskimääräistä polttoainetehokkuutta koskevat ohjelmat)

Luettelonumero 12: United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (USA:n ympäristönsuojeluvirasto ja liikenneministeriön alainen kansallinen liikenneturvallisuusvirasto – keskiraskaiden ja raskaiden moottorien ja ajoneuvojen kasvihuonekaasupäästö- ja polttoainetehokkuusnormeja koskevat ohjelmat)

Tekniset säännöt, jotka on määrä sisällyttää maailmanlaajuisiksi teknisiksi säännöiksi (GTR) ehdolla olevien sääntöjen luetteloon

Luettelonumero 13: United States of America Environmental Protection Agency and National Highway Traffic Safety Administration, Department of Transportation, Program for Revisions and Additions to the Motor Vehicle Fuel Economy Label: New Fuel Economy and Environment Labels for a New Generation of Vehicles (USA:n ympäristönsuojeluvirasto ja liikenneministeriön alainen kansallinen liikenneturvallisuusvirasto – moottoriajoneuvojen polttoainetalousmerkintään tehtäviä tarkistuksia ja lisäyksiä koskeva ohjelma: uudet polttoainetalous- ja ympäristömerkinnät uuden sukupolven ajoneuvoille)
3)’ajoneuvolla’ yksinomaan tavaroiden kuljetukseen käytettävää moottoriajoneuvoa, joka on rekisteröity jommassakummassa osapuolessa, tai ajoneuvoyhdistelmää, josta ainakin moottoriajoneuvo on rekisteröity jommassakummassa osapuolessa;

2)’maanteiden tavaraliikenteen harjoittajalla’ luonnollista henkilöä tai oikeushenkilöä, joka harjoittaa rahtiliikennettä kaupallisessa tarkoituksessa ja joka on sijoittautunut osapuoleen kyseisen osapuolen lainsäädännön mukaisesti ja jolle sama osapuoli on antanut luvan harjoittaa toisen lukuun kansainvälistä tavaraliikennettä joko moottoriajoneuvoilla tai ajoneuvoyhdistelmillä;

Velvoitteiden täyttäminen

1.Kumpikin osapuoli on täysin vastuussa kaikkien tämän sopimuksen määräysten noudattamisesta.

2.Kumpikin osapuoli varmistaa, että tämän sopimuksen määräysten täytäntöönpanemiseksi toteutetaan tarvittavat toimenpiteet, mukaan lukien määräysten noudattaminen kaikilla hallinnon tasoilla sekä valtuutettua julkista valtaa käyttävien henkilöiden toimesta. Kumpikin osapuoli toimii vilpittömässä mielessä varmistaakseen, että tässä sopimuksessa asetetut tavoitteet saavutetaan.

3.Tämä sopimus on assosiaatiosopimuksen 458 artiklan 1 kohdassa tarkoitettu erityissopimus. Osapuoli voi toteuttaa tähän sopimukseen liittyviä aiheellisia toimenpiteitä, jos jotakin assosiaatiosopimuksen 2 artiklan 1 kohdassa olennaiseksi osaksi kuvattua velvoitetta rikotaan erityisen vakavasti ja merkittävästi niin, että se uhkaa kansainvälistä rauhaa ja turvallisuutta ja edellyttää välittömiä toimia. Tällaiset aiheelliset toimenpiteet toteutetaan assosiaatiosopimuksen 455 artiklan mukaisesti.

9 artikla

Suojatoimenpiteet

1.Kumpikin osapuoli voi toteuttaa asianmukaisia suojatoimenpiteitä, jos se katsoo, että toisen osapuolen maanteiden tavaraliikenteen harjoittajien harjoittama kuljetustoiminta uhkaa liikenneturvallisuutta. Suojatoimenpiteet on toteutettava noudattaen täysimääräisesti kansainvälistä oikeutta, niiden on oltava oikeasuhteisia sekä laajuudeltaan ja kestoltaan rajoitettuja siihen, mikä on ehdottoman välttämätöntä tilanteen korjaamiseksi tai tämän sopimuksen tasapainon säilyttämiseksi. Ensisijaisesti on käytettävä toimenpiteitä, jotka aiheuttavat vähiten häiriötä tämän sopimuksen toteutumiselle.

2.Asianomaisen osapuolen on ennen neuvottelujen aloittamista ilmoitettava toiselle osapuolelle toteutetuista toimenpiteistä ja toimitettava kaikki asiaa koskevat tiedot.

3.Osapuolet aloittavat välittömästi neuvottelut sekakomiteassa molempia osapuolia tyydyttävän ratkaisun löytämiseksi.

4.Kaikki tämän artiklan nojalla toteutetut toimet keskeytetään heti, kun rikkomuksesta vastuussa oleva osapuoli täyttää taas tämän sopimuksen määräykset tai kun liikenneturvallisuuteen kohdistuva uhka lakkaa.

10 artikla

Alueellinen soveltamisala
4.Oikeusperusta

4.1.Menettelyllinen oikeusperusta

4.1.1.Periaatteet

Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se käsittää myös sellaiset välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

4.1.2.Soveltaminen käsiteltävänä olevassa asiassa

Assosiaationeuvosto on sopimuksella perustettu elin; se on perustettu Euro–Välimeri-sopimuksella.

Säädös, joka assosiaationeuvoston on määrä hyväksyä, on säädös, jolla on oikeusvaikutuksia.

Suunnitellulla säädöksellä on oikeusvaikutuksia, koska siinä säädetään EU:n ja Israelin välisen nykyisen toimintaohjelman jatkamisesta kolmella vuodella.

Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

4.2.Aineellinen oikeusperusta

4.2.1.Periaatteet

SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

4.2.2.Soveltaminen käsiteltävänä olevassa asiassa

Suunnitellun säädöksen keskeinen tavoite ja sisältö liittyvät assosiaatiosopimuksen ja Euroopan naapuruuspolitiikan yhteydessä tehtävään yhteistyöhön kolmannen maan kanssa.

Sen vuoksi ehdotetun päätöksen aineellinen oikeusperusta on SEUT-sopimuksen 217 artikla.

4.3.Päätelmät

Ehdotetun päätöksen oikeusperustana tulisi olla SEUT-sopimuksen 217 artikla yhdessä SEUT-sopimuksen 218 artiklan 9 kohdan kanssa.

5.Suunnitellun säädöksen julkaiseminen

Assosiaationeuvoston säädöksellä muutetaan EU:n ja Israelin välisen toimintaohjelman voimassaolon kestoa, minkä vuoksi säädös on aiheellista julkaista Euroopan unionin virallisessa lehdessä sen jälkeen, kun se on hyväksytty (EU–Israel-assosiaationeuvoston työjärjestyksen määräysten mukaisesti) ja Israelin Reshumotissa (Israelin virallisessa lehdessä), mikäli assosiaationeuvosto niin päättää.